הסכם שותפות עורך דין | ביטון את וזנה עורכי דין
זהו חוזה שנכרת בין שני צדדים לפחות מתוך מטרה להפיק רווחים בפעילות עסקית משותפת. תכלית ההסכם היא להסדיר את מערכת היחסים המשפטית והעסקית בין הצדדים, זכויותיהם וחובותיהם, תוך התחשבות במאפיינים הייחודים של השותפים ושל הפעילות העסקית. הסכם שותפות טוב יעניק למתקשרים לא רק תחושת ביטחון ושקט נפשי, אלא גם יהווה בסיס לשותפות יציבה.
בהעדר הסכם שותפות שאלות רבות עשויות להישאר ללא מענה ונתונות למחלוקות , כיצד תמומן הפעילות, מהם התנאים לחלוקת הרווחים והעבודה בין השותפים וכו`. מחלוקות רבות מתעוררות בשל העדר הסכמה מוקדמת, אילו הצדדים היו נותנים מראש את דעתם לקשיים שבניהול העסק וקובעים מנגנונים ליישוב סכסוכים היה ביכולתם למנוע לא רק את פירוק השותפות אלא גם לחסוך זמן וכסף.
חשוב לציין, לא משנה אם השותפים הם חברים טובים, מכרים או קרובי משפחה אין בכוחם כדי לנבא את העתיד לבוא. ניהול עסק מציב בפני השותפים החלטות רבות, חלקן פשוטות וחלקן מורכבות, וכאשר האינטרסים של שני הצדדים מנוגדים העסק יקלע למבוי סתום ובמקרה הפחות טוב יהיה צורך לפרק את השותפות.
הסכם שותפות לעסק ידאג לא רק לזכויות של השותפים אלא גם יאפשר להם להתפנות לניהול העסק, החוזה מחזק את הוודאות המשפטית של המתקשרים ומעגן בכתב את הזכויות המשפטיות והעסקיות שלהם. יחד עם זאת, הסכם שותפות טוב יכול למנוע את המצבים הבאים: שיתוק הפעילות העסקית, חיכוכים ומחלקות בין השותפים העשויים להוביל להוצאות יקרות ומיותרות, הקמת עסק מתחרה על-ידי אחד השותפים שפרש ועוד.
משרדנו עוסק זה מכבר במלאכת התכנון והניסוח של הסכמים מסוג זה, אנו למודי ניסיון בתחום זה ודואגים בכל הסכם והסכם להקדיש מחשבה בנוגע למאפיינים הייחודים לעסק, לקשיים המשפטיים והמכשולים העסקיים הנובעים מיחסי שותפות. הניסיון הרב שיש למשרדנו בניסוח הסכמים מסוג אלה יניב הסכם מדוייק אשר יתן כיסוי משפטי רחב תוך הגנה על האינטרסים המסחריים שלהם.
סעיפים חשובים בהסכם השותפות עסקית
הגדרות תפקידים וחלוקת עבודה – מומלץ לחלק את התפקידים בין השותפים ולקבוע על איזה תחום כל שותף אחראי. כמו כן, רצוי לפרט את היקף העבודה הנדרש מכל אחד מהשותפים וזאת כדי למנוע תחושה של ניצול או העדר שוויון בנטל.
מימון הפעילות – רצוי לקבוע באיזה אופן תמומן הפעילות העסקית – הון עצמי של השותפים, הלוואות, גיוס משקיעים, נושא זה יש לבחון היבטים רבים ולהחליט כבר בעת ניסוח חוזה השותפות מהם התנאים לגיוס הון נוסף.
חלוקת רווחים בשותפות - מומלץ להסדיר מראש בהסכם השותפות את המנגנון שיקבע את חלוקת הרווחים – במסגרת זו יש לתת את הדעת לשאלות רבות, ביניהן: מהם התנאים לחלוקה, באיזה אופן יחולקו הכספים ועוד.
מכירת חלקים בשותפות – סוגיה חשובה מאוד בהסכם השותפות אשר מורכבת ממספר נושאים, מומלץ לקבוע בהסכם הוראות שונות בנוגע למכירת חלקים של השותפים בשותפות, על-מנת להימנע ממצב שבו אחד השותפים מוכר את חלקו ומשאיר את השותף השני עם שותף חדש שאינו רצוי. למשל האם לקבוע מנגנונים של זכות הצטרפות למכירה או זכות סירוב ראשונה.
קניין רוחני – בעת ניסוח חוזה בין השותפים רצוי לקבוע, בין היתר, למי שייך הקניין הרוחני המובא על ידי אחד השותפים ולקניין הרוחני אשר נצבר במהלך חיי השותפות כבר בהסכם בין השותפים.
מנגנונים ליישוב סכסוכים – לא אחת אנו רואים מחלוקות בין השותפים המעכבים את ניהול העסק ולעיתים אף משתקים את פעילותו וזאת בכדי לאפשר ניהול שוטף רצוי לקבוע מנגנון יעיל ליישוב מחלוקות.
סודיות ואי תחרות – המטרה היא למנוע תחרות בין השותפים לאחר סיום השותפות או פרישת אחד השותפים לטובת פתיחת עסק מתחרה. לצורך כך יש לציין פרק בהסכם המגביל את השותפים היוצאים מפתיחת עסק מתחרה (להרחבה קראו הסכם סודיות, הסכם אי תחרות).
פירוק השותפות – למרות שהסכם שותפות עסקית מסמל את תחילת הדרך המשותפת של הצדדים, חשוב מאוד להסדיר בו גם את אופן סיום יחסי השותפות. על-מנת לחסוך עלויות מיותרות ומריבות בשלבים מאוחרים יותר, יש לקבוע הוראות בחוזה השותפות לעניין דרכי פירוק השותפות. בהזדמנות זו חשוב לתת את הדעת, בין היתר, לשאלות אילו פעולות ייחשבו להפרת הסכם.